లక్నో: ఉత్తరప్రదేశ్ ముఖ్యమంత్రి యోగి ఆదిత్యానాథ్ ఇఫ్తార్ విందుకు దూరంగా ఉండబోతున్నారు. 5 కాలిదాస్ మార్గ్లోని తన అధికార నివాసంలో ఆయన ఇఫ్తార్ విందుకు ఆతిథ్యం ఇవ్వకపోవచ్చని సమాచారం. దీంతో ఇఫ్తార్ విందుకు దూరంగా ఉన్న బీజేపీ ముఖ్యమంత్రుల్లో యోగి ఆదిత్యనాథ్ రెండో వ్యక్తి కానున్నారు. గతంలో రామ్ప్రకాష్ గుప్తా సైతం ఇఫ్తార్ విందు ఆతిథ్యానికి దూరంగానే ఉన్నారు. అంతకుముందు రంజాన్ సందర్భంగా తమ అధికార నివాసాల్లో ఇఫ్తార్ విందు ఇచ్చిన బీజేపీ సీనియర్ నేతల్లో అటల్ బిహారీ వాజ్పేయి, రాజ్నాథ్ సింగ్, కల్యాణ్ సింగ్ ఉన్నారు. అయితే ఈసారి మాత్రం యోగి అందుకు దూరంగా ఉండబోతున్నట్టు విశ్వసనీయ వర్గాల సమాచారం. గతంలో యూపీ సీఎంలుగా ఉన్న సమాజ్వాదీ సుప్రీం ములాయం సింగ్ యాదవ్, బహుజన్ సమాజ్ పార్టీ చీఫ్ మాయావతి, అఖిలేష్ యాదవ్లు తమ అధికార నివాసంలో ఇఫ్తార్ విందు ఇచ్చిన వారే. కాగా, ఆర్ఎస్ఎస్ ముస్లిం విభాగం రాష్ట్రీయ ముస్లిం మంచ్ (ఆర్ఎంఎం) మాత్రం దేశవ్యాప్తంగా ఇఫ్తార్ విందులు ఇస్తున్నట్టు ప్రకటించింది. అయితే పాల ఉత్పత్తులతో చేసిన వంటకాలే విందులో ఉంటాయని తెలిపింది. ఆసక్తికరంగా ప్రధాని మోదీ సైతం ఇంతవరకూ ఇఫ్తార్ విందుకు ఆతిథ్యం ఇవ్వలేదు.
lakno: uttarapradesh mukhyamantri yogi aadityanath iftar vinduku dooramgaa undabotunnaru. 5 kalidas maargloni tana adhikara nivaasamlo aayana iftar vinduku aatithyam ivvakapovachani samacharam. deentho iftar vinduku dooramgaa unna bgfa mukhyamantrullo yogi aadityanath rendo vyakti kaanunnaaru. gatamlo ramprakash gupta saitam iftar vindu aatidhyaaniki dooramgaane unnaaru. antakumundu ranjan sandarbhamgaa tama adhikara nivaasaallo iftar vindu ichina bgfa seanier nethallo atal bihari vajpeyi, rajnath sing, kalyan sing unnaaru. ayithe eesaari maatram yogi anduku dooramgaa undabotunnattu vishwasaneeya vargala samacharam. gatamlo up cmluga unna samajwadi supreem mulayam sing yadav, bahujan samaj party cheef mayavati, akhilesh yaadavlu tama adhikara nivaasamlo iftar vindu ichina vaare. kaga, arss muslim vibhagam rashtriiya muslim munch (armm) maatram desavyaaptamgaa iftar vindulu istunnattu prakatinchindi. ayithe paala utpattulatoe chesina vantakaale vindulo untaayani telipindi. aasaktikaramgaa pradhaani modii saitam intavarakuu iftar vinduku aatithyam ivvaledu.